EkBass/fiwiki-20250220-pages-articles huggingface dataset:
Merenptahin steela

Merenptahin steela (tunnetaan myös nimillä Israelin steela ja Merenptahin voitto­steela) on muinaisen Egyptin faaraon Merenptahin kaiverruttama hieroglyfi­teksti. Kaiverrus näkyy faarao Amenhotep III:n pystyttämän graniitti­kiven, steelan kääntöpuolella. Sen löysi William Flinders Petrie vuonna 1896 Theban kaupungin kaivauksista, ja nykyään sitä säilytetään Egyptiläisessä museossa Kairossa. Steela on saanut osakseen paljon julkisuutta, ja sitä pidetään ainoana yleisesti hyväksyttynä muinaisegyptiläisenä dokumenttina, jossa mainitaan ”Isrir” tai ”Israel”. Se on myös varhaisin tunnettu maininta Israelista, ja siksi sitä on kutsuttu myös nimellä Israelin Steela. ==Maininta Israelista== Nimenä Israelin Steela on joidenkin mielestä harhaanjohtava, koska steela mainitsee laajuudessaan vain lyhyesti Israelin ja Kanaanin. Seuraava maininta Israelista steeloissa löytyy vasta Meshan steelassa. Rivillä, jolla Israel mainitaan, se esiintyy yhdessä kolmen muun kukistetun maan tai valtion kanssa, jotka sijoittuvat Kaananin­maahan: Gezer, Yanoam ja Askelon. Maininnat Israelista ovat siis yhdessä säkeistössä monien muiden säkeistöjen jälkeen, jossa mainita faaraon muun muassa kukistaneen Libyan kansan. Riviltä 27 alkaen karkea suomennos: Sanonta steelassa "ajettu erämaahan/tuhottu, sen siementä ei enää ole" (engl. wasted, bare of seed) on muodollinen, ja sitä käytettiin yleisesti kuvaamaan kansojen tuhoa. Se kuvaa, että kansan viljavarannot on tuhottu, mikä saattoi aiheuttaa nälänhädän tulevina vuosina. Tätä pidettiin sotilaallisena uhkana Egyptille. "Israel on ajettu erämaahan, sen viljaa ei enää ole" i-i-z:Z1s*Z1s:r-i-A-r:Z1-T14-A1*B1:Z2s f:k:t-G36Alkuperäinen teksti, lintu (pääskynen), on asetettu "t":n merkin (puoliympyrä) alapuolelle. Mutta luettavuuden vuoksi "t" merkki on asetettu sen viereen artikkelissa. b:n O1:r:t-N33B:Z2 f * * * * * * * * * * * * * * * ysrỉrFlinders Petrie mukaan. fk.t bn pr.t =f Israel erämaa/hukassa/tuhlattu/hävitetty [kielteinen] siemen/vilja hänen/sen Steela ei tee selväksi, että Israel olisi jo tässä vaiheessa valtio, vaan viittaa kansaan tai heimoon, eikä kuningaskuntaan tai kaupunkivaltioon. Steelassa määrävä muoto on Israelista "ulkomaalaiset" eikä "valtio".Pystytikku T14 on määrävä muoto "vierasmaalainen/ulkomainen/vieras", istuva mies ja nainen A1*B1:Z2s ovat "ihmiset/kansa/asua/asuttaa". ==Lähteet== == Aiheesta muualla == *Koko steelan kirjoitus englanniksi, Miriam Lichtheim Luokka:Muinainen Egypti Luokka:Israelin historia Luokka:Muinainen Lähi-itä Luokka:Piirtokirjoitukset
Daniel Osinachi

Daniel Osinachi Egwim (s. 25. elokuuta 1989) on nigerialainen jalkapalloilija. Hyökkääjänä pelaava Osinachi edustaa Veikkausliigassa pelaavaa Inter Turkua. Osinachi liittyi Interin harjoitusrinkiin maaliskuussa 2010 ja allekirjoitti kaksi kautta kattavan sopimuksen.HS.fi Hän teki ensiesiintymisensä pääsarjatasolla 3. toukokuuta kotiottelussa Lahtea vastaan. Yhteensä hän pelasi kaudella 2010 14 liigaottelua. == Lähteet == Luokka:Nigerialaiset jalkapalloilijat Luokka:Vuonna 1989 syntyneet Luokka:Elävät henkilöt
Davi Rancan

Davi Alexandre Rancan Afonso (s. 22. syyskuuta 1981 Santos, Brasilia) on brasilialainen jalkapalloilija, pelipaikaltaan keskuspuolustaja. Rancan on Santosin kasvatti. Hän on edustanut myös romanialaisia Brăilaa ja Oțelul Galația, eteläafrikkalaista Moroka Swallowsia sekä suomalaista Inter Turkua, jossa hän pelasi kaudella 2010 kolme liigaottelua. Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Singlet 2004–2009

Singlet 2004–2009 on Apulannan tuplakokoelma-albumi vuodelta 2010. Se kohosi Suomen virallisen albumilistan ykkössijalle viikolla 10. __notoc__ == Kappaleet == === CD 1 === # # # # # # # # # # # === CD 2 === # # # # # # # # # # # # # # # == Aiheesta muualla == * Singlet 2004–2009 discogs.com -sivustolla == Lähteet == Luokka:Apulannan albumit Luokka:Vuoden 2010 kokoelma-albumit
Regent-timantti

Regent-timantti, Le Régent, on Intian Golkondasta vuonna 1698 löydetty timantti. Sen paino oli ennen hiomista 410 karaattia, ja hiomisen jälkeen painoksi tuli 136 ¾ karaattia. Tarinoiden mukaan timantin löysi kaivoksella työskennellyt orja vuonna 1698.A History of Jewels, s. 202. Hän salakuljetti timantin pois kaivoksesta itse tekemäänsä haavaa suojaavan siteen alla. Hänet auttoi Intiasta pois muuan merimies, joka kuitenkin murhasi orjan. Merimies myi timantin tuhannella punnalla. Sen osti vuonna 1702 Thomas Pitt, jonka mukaan timantti on saanut toisinaan käytetyn englanninkielisen nimen Pitt DiamondGreat Diamonds of the World . Farling.com.. Orleansin herttua Filip II osti timantin Pittiltä vuonna 1717. Hän toimi Ranskan sijaishallitsijana eli regenttinä, mistä timantti sai ranskalaisen nimensä Le Régent. Se liitettiin Ranskan kruununjalokiviin. Timantti varastettiin vuonna 1792 muiden kruununjalokivien mukana, mutta löydettiin kaivannosta. Toisen tarinan mukaan se löydettiin erään talon ullakolta Pariisista. Konsulina ollessaan Napoleon käytti Regent-timanttia panttina. Timantti on ollut vuodesta 1887 lähtien näytteillä Louvressa, Pariisissa.Louvre ==Lähteet== *J. Anderson Black, A History Of Jewels, Orbis publishing, 1981 ISBN 0-85613-389-2 *Jules Verne, Etelän tähti, Aakkosellinen hakemisto selityksineen, WSOY, 1976 ISBN 951-0-07789-5 ===Viitteet=== ==Aiheesta muualla== Luokka:Timantit Luokka:Louvren kokoelmat
Kinoliinihappo

Kinoliinihappo (C7H5NO4) on aromaattinen dikarboksyylihappo, joka sisältää pyridiinirakenteen. Kinoliinihappo on aminohappo tryptofaanin aineenvaihduntatuote. == Biologinen rooli == Kinoliinihappoa muodostuu tryptofaanin hajottamistuotteena osana niin kutsuttua kynureniinireittiä. Reitissä muodostunut α-amino-β-karboksimukonisemialdehydi syklisoituu kinoliinihapoksi. Kinoliinihappo voi reagoida fosforibosyylipyrofosfaatin kanssa kinoliinihappofosforibosyylitransferaasin katalysoimana muodostaen nikotiinihappomononukleotidia, jota eliöt käyttävät NADP+:n synteesissä. Yhdiste voi myös dekarboksyloitua, jolloin muodostuu nikotiinihappoa, jota voidaan niin ikään hyödyntää NADP+:n biosynteesissä. Aivoissa kinoliinihappoa tuottavat erityisesti makrofagi- ja mikrogliasolut, jotka liittyvät immuunipuolustukseen. Kinoliinihappo on eksitotoksiini eli neuroneille myrkyllinen yhdiste. Yhdiste on NMDA-reseptorien agonisti ja voi tuottaa myös reaktiivisia radikaaleja. Aivojen kinoliinikonsetraatio on normaalista 50-100 nmol/l, mutta se on koholla eräiden sairauksien kuten AIDS:in ja Huntingtonin taudin yhteydessä. == Synteesi ja käyttö == Teollisesti kinoliinihappoa valmistetaan hapettamalla kinoliinia. Hapettamiseen voidaan käyttää muun muassa väkeviä rikki- ja typpihapon seosta tai kaliumpermanganaattia. Kinoliinihappoa käytetään muun muassa nikotiinihapon ja rikkaruohomyrkky imatsapyyrin synteesissä.Eric F. V. Scriven & Ramiah Murugan :Pyridine and Pyridine Derivatives, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 21.05.2011K. Thomas Finley :Quinolines and Isoquinolines, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 21.05.2011Gerd Collin & Hartmut Höke: Quinoline and Isoquinoline, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 21.05.2011 == Lähteet == == Aiheesta muualla == *DrugBank: Quinolinic Acid *Human Metabolome Database: Quinolinic acid *ChemBlink: Quinolinic acid Luokka:Aromaattiset hapot Luokka:Dikarboksyylihapot Luokka:Pyridiinit
Etelä-Savo (sanomalehti)

Etelä-Savo (vuosina 1906–1917 Lappeenranta, 1945–1955 Savo-Karjala) oli Lappeenrannassa vuosina 1906–1955 ilmestynyt sanomalehti. Lehti perustettiin ensimmäisten eduskuntavaalien edellä vanhasuomalaisten äänenkannattajaksi ja nuorsuomalaisen Itä-Suomen Sanomien kilpailijaksi. Marraskuussa 1917 se sai nimen Etelä-Savo. Seuraavana vuonna siitä tuli kokoomuspuolueen äänenkannattaja. 1920–1930-luvuilla sen toimintaa kehitettiin viipurilaisen Karjala-lehden tuella. Toisen maailmansodan jälkeen lehden levikkialue laajeni ja sen nimeksi tuli Savo-Karjala. Lehden kannattavuus jäi kuitenkin huomattavasti kilpailevaa Etelä-Saimaata heikommaksi. Vuodesta 1953 lähtien Savo-Karjalaa julkaistiin riippumattomana maakuntalehtenä. Vuoden 1955 lopussa se sulautettiin Lahdesta Lappeenrantaan siirtyneeseen Karjalaan, joka kesällä 1958 muuttui viikoittain ilmestyneeksi heimolehdeksi. Lehti ilmestyi aluksi kahdesti, vuosina 1908–1936 kolmesti, 1936–1940 neljästi ja 1940–1955 kuudesti viikossa. Sen levikki oli 1940-luvun lopussa noin 6 000 kappaletta. Julkaisijana toimivat vuosina 1907–1911 Osuuskunta Lappeenranta, 1911–1917 Oy Lapvesi ja 1917–1955 Oy Etelä-Savo. Päätoimittajina työskentelivät H. J. Huhanantti (1907), Aug. Jaska (1907), V. Salosaari (1908), Väinö S. J. Laamanen (1909–1911), Väinö Varis (1911–1913), Kyösti Niinivaara (1914–1917), K. J. Nygren (1917), Aarne Alpo Rahunen (1918), Kyösti Kiviranta (1919), Oskar Robert Marjanen (1919–1922), Toivo August Rasilainen (1922–1928), Heikki Kokko (1928–1929), Väinö Palmu (1929–1932), Viljo Virtanen (1932–1936), Jorma V. Ilkka (1936–1942), Eero Koli (1942), Eero Salovuori (1942–1946), Erkki Silvonen (1946), Lauri Arlo (1946–1948, 1950, 1952–1955), Walter Jokinen (1948–1950), Leo Tujunen (1950–1951) ja Oiva Ruusuvuori (1951–1952). ==Lähteet== ==Aiheesta muualla== * Lappeenranta digitoituna kansalliskirjastossa * Etelä-Savo digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Lappeenrannan media
Etelä-Savo (täsmennyssivu)

Etelä-Savo on Savon historiallisen maakunnan eteläinen osa. Nimi voi viitata seuraaviin: *Etelä-Savon maakunta, nykymaakunta Suomessa * Etelä-Savo, Lappeenrannassa ilmestynyt sanomalehti
Savo-Karjala

Savo-Karjala tarkoittaa seuraavia asioita: * Savo-Karjala, Savon ja Karjalan yhteisnimitys * Savo-Karjalan lääni, Suomessa vuosina 1775–1831 sijainnut lääni * Savo-Karjala, Kuopiossa vuosina 1888–1901 ilmestynyt sanomalehti * Savo-Karjala, Lappeenrannassa vuosina 1945–1955 ilmestynyt sanomalehti * Savo- Karjalan vaalipiiri
Karjalan Kansa

Karjalan Kansa oli Joensuussa ja Lappeenrannassa vuosina 1946–1949 ilmestynyt SKDL:n sanomalehti. Karjalan Kansaa julkaistiin aluksi Joensuussa pienenä Pohjois-Karjalaa varten tarkoitettuna järjestölehtenä. Keväällä 1948 se siirrettiin Lappeenrantaan, jolloin siitä tuli kolme kertaa viikossa ilmestynyt varsinainen sanomalehti. Sen levikki oli noin 3000 kappaletta. Päätoimittajina työskentelivät Viljo J. Turpeinen (1946–1948) ja Juho Kemppainen (1948–1949). ==Lähteet== Luokka:Ilmestymästä lakanneet suomalaiset sanomalehdet Luokka:Kansandemokraattiset lehdet Luokka:Lappeenrannan media
Jaakko Enqvist

Jaakko Enqvist (17. toukokuuta 1877 Tyrnävä – 19. tammikuuta 1933 Kemi) oli suomalainen poliitikko. Hän oli Suomen Sosialistisen Työväenpuolueen kansanedustaja Oulun läänin pohjoisesta vaalipiiristä vuosina 1922–1923. Enqvist kävi kiertokoulua ja toimi sahatyömiehenä viimeksi Karihaaran sahalla vuoteen 1926. Hän oli Kemin Osuuskaupan talonmies 1926–1933 ja ammatillisen liikkeen matkapuhuja. Hän oli Kemin osuuskaupan edustajistossa ja johtokunnassa sekä Kemin maalaiskunnan valtuustossa. Enqvist tuomittiin vankilaan poliittisista syistä 1918 ja 1923. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Keminmaan kunnanvaltuutetut Luokka:Oulun läänin pohjoinen vaalipiiri Luokka:Vuonna 1877 syntyneet Luokka:Vuonna 1933 kuolleet
Frans Hiilos

Frans Werner Hiilos (vuoteen 1906 Hagman, 18. toukokuuta 1891 Lohja – 16. huhtikuuta 1952 Helsinki) oli suomalainen poliitikko ja ammattiyhdistysjohtaja. Hän oli Suomen sosialistisesta työväenpuolueen kansanedustaja Viipurin läänin läntisestä vaalipiiristä vuosina 1922–1923. Hiilos kävi kansakoulun ja kauppakoulun. Sen jälkeen hän oli asiapoikana ja kauppa-apulaisena Viipurissa sekä merimiehenä 1904–1914 ja rautatieläisenä 1914–1918. Hiilos oli Rautatieläisten liiton ja Suomen Ammattijärjestön (SAJ) järjestäjä 1920–1923, Suomen Puutyöväen Liiton järjestäjä 1926–1927, Viipurin työväenyhdistyksen taloudenhoitaja 1927–1928, SAJ:n luennoitsija 1928–1930, ammattijärjestön toimitsija 1930–1936, Suomen Kuljetustyöntekijäin Liiton toimitsija ja taloudenhoitaja 1936–1939 sekä puheenjohtaja 1939–1952. Hiilos oli vankilassa poliittisista syistä 1918–1920 ja uudelleen 1923–1926. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Viipurin läänin läntinen vaalipiiri Luokka:Vuonna 1891 syntyneet Luokka:Vuonna 1952 kuolleet
Albert Kallio

Albert Viktor Kallio (vuoteen 1900 Paavonkallio, ) oli suomalainen poliitikko ja vakuutuspiiripäällikkö. Hän oli Suomen Sosialistisesta Työväenpuolueesta valittu kansanedustaja Uudenmaan läänin vaalipiiristä vuosina 1922–1923. Kallion ainoa koulutus oli kansakoulu. Hän oleskeli Yhdysvalloissa noin kuusi vuotta vuoteen 1904. Palattuaan Suomeen hän oli Hyvinkään kutomotehtaan tulkki ja kehruumestari 1904–1906, Hyvinkään työväentalon vahtimestari 1906–1912, Viljamaan kehruu- ja kutomotehtaan kehruumestari Orimattilassa 1912–1918, Yhdistyneiden Villatehtaiden johdossa sisällissodan aikana, Hyvinkään työväentalon vahtimestari 1920–1923, Vakuutusyhtiö Kalevan piiripäällikkö Lahdessa ja Porissa 1929–1937, huopatehtaan työnjohtaja Kirvussa 1937–1940, vakuutuspiiripäällikkö Hyvinkäällä vuoteen 1945. Kallio toimi kunnallispolitiikassa Hyvinkään ja Lahden kaupunginvaltuustossa. Kallio oli vankilassa poliittisista syistä 1918–1920. 1920-luvulla hän oli mielipiteidensä vuoksi välillä vangittuna ja välillä maan alla, ettei häntä pidätettäisi. Albert Kallion alkuperäinen sukunimi Paavonkallio on peräisin Etelä-Pohjanmaan Isostakyröstä, josta hänen isänsä Jaakko Paavonkallio saapui rautatien rakennustöihin Hyvinkäälle 1870-luvun alussa. Albert Kallion tytär Aino Kallio osallistui 1920- ja 1930-luvuilla Suomen Kommunistisen Puolueen maanalaiseen toimintaan ja loikkasi 1930-luvun alkupuolella Neuvostoliittoon. Sota-aikana Aino Kallio toimi suomenkielisten propagandalähetysten naisäänenä, ja Suomessa häntä kutsuttiin ”Moskovan Tiltuksi”. Albert Kallion veljenpoika oli kirjailija ja lehtimies T. W. Paavonkallio. ==Lähteet== * === Viitteet === Luokka:Kansanedustajat Luokka:Suomen sosialistisen työväenpuolueen poliitikot Luokka:Hyvinkään kaupunginvaltuutetut Luokka:Lahden kaupunginvaltuutetut Luokka:Uudenmaan vaalipiiri Luokka:Vuonna 1884 syntyneet Luokka:Vuonna 1945 kuolleet
Kalle Kankari

Kaarle (Kalle) August Kankari (28. tammikuuta 1889 Paimio – 5. kesäkuuta 1948 Turku) oli suomalainen poliitikko ja puuseppä. Hän oli Suomen sosialistisesta työväenpuolueesta valittu kansanedustaja Uudenmaan läänin vaalipiiristä vuosina 1922–1923. Kankari toimi puuseppänä Uskelassa ja Helsingissä. Hän oli Suomen Puutyöntekijäin Liiton puheenjohtaja 1917–1918 ja 1919–1921, Suomen Ammattijärjestön toimitsija 1921–1922, Suomen saha-, kuljetus- ja sekatyöväenliiton puheenjohtaja 1922–1924, Suomen Paperiliiton toimitsija 1929–1930 ja autokoripuuseppä Turussa vuoteen 1948 Kankari oli poliittisista syistä vankilassa 1918–1919, uudelleen vuodesta 1923 sekä vielä 1930–luvun alussa. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Uudenmaan vaalipiiri Luokka:Vuonna 1889 syntyneet Luokka:Vuonna 1948 kuolleet
Pekka Kemppi

Pekka (Pekko) Kemppi ent. Kemppinen (30. heinäkuuta 1887 Jaakkima – 10. toukokuuta 1957 Helsinki) oli suomalainen poliitikko ja ammatiltaan vahtimestari. Hän oli Suomen Sosialistisesta Työväenpuolueesta valittu kansanedustaja Oulun läänin eteläisestä vaalipiiristä vuosina 1922–1923. Kemppi kävi kansakoulun, keskikoulun, ammattikoulun ja sen jälkeen koneenkäyttäjäkurssin. Hän toimi vuoteen 1918 liikeapulaisena, asiapoikana, satama- ja metsätyöläisenä, leipurinoppilaana, peltiseppänä, viilaajana, sianhoitajana, merimiehenä, asioitsijana, puhujana ja järjestäjänä. Sitten hän oli vuosina 1918–1933 sanomalehdentoimittaja Työn Äänessä Vaasassa ja Kansan Voimassa Sortavalassa. Hän oli OTK:n vahtimestari Helsingissä 1933–1950. Kemppi kirjoitti kaksi näytelmää ja Vaasan työväenyhdistyksen historiikin. Kemppi oli vankilassa poliittisista syistä 1920-luvulla. == Teoksia == * Vaasan työväenyhdistyksen historia v. 1883-1923. Vaasan työväenyhdistys, Vaasa 1923 * Koti ja rakkaus: kaksinäytöksinen näytelmä. Tammen näytelmiä 30. Tammi 1945 * Onnen päivä: yksinäytöksinen näytelmä. Seuranäytelmiä 566. Karisto 1953 ==Lähteet== * * Teokset Fennica-tietokannasta Luokka:Kansanedustajat Luokka:Suomen sosialistisen työväenpuolueen poliitikot Luokka:Oulun läänin eteläinen vaalipiiri Luokka:Suomalaiset toimittajat Luokka:Vuonna 1887 syntyneet Luokka:Vuonna 1957 kuolleet
Aukusti Koivisto (kansanedustaja)

Aukusti Koivisto. ent. Leppämäki, (6. kesäkuuta 1884 Seinäjoki – 23. marraskuuta 1956 Kemi) oli suomalainen poliitikko, ammatiltaan veturinkuljettaja. Hän oli Suomen Sosialistisesta Työväenpuolueesta valittu kansanedustaja Oulun läänin pohjoisesta vaalipiiristä vuosina 1922–1923. Koivisto oli veturityömies ja veturinkuljettaja Valtionrautateillä Seinäjoella, Oulussa ja Kemissä 1901–1922, Kemin osuuskaupan varastomies, veturinkuljettaja Elisenvaaran varikolla Hiitolassa 1937–1940, veturinkuljettaja Kemissä 1940–1951. Hän oli Kemin maalaiskunnan kunnanvaltuustossa. Koivisto vangittiin poliittisista syistä 1923. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Kemin maalaiskunnan kunnanvaltuutetut Luokka:Oulun läänin pohjoinen vaalipiiri Luokka:Vuonna 1884 syntyneet Luokka:Vuonna 1956 kuolleet
Kalle Lampinen

Kaarle Oskar (Kalle Oskari) Lampinen (12. toukokuuta 1894 Alahärmä – 23. joulukuuta 1950 Kuopio) oli suomalainen poliitikko ja työskenteli toimitussihteerinä ja päätoimittajana. Hän oli Suomen sosialistisesta työväenpuolueesta valittu kansanedustaja Vaasan läänin pohjoisesta vaalipiiristä vuosina 1922–1923. Lampinen kävi kansakoulu sekä 1914 kauppakoulun, työskenteli sitten maataloustöissä ja oli sosiaalidemokraattinen vaalipuhuja. Hän oli Vapaa sana -lehden toimistonhoitaja, Suomen työväen ja pienviljelijöiden puolueen piirisihteeri Pietarsaaressa, tuomittiin vankilaan poliittisista syistä 1923, toimittaja Vaasassa ja Helsingissä vuoteen 1927, toimittaja Kuopiossa 1927–1932, Savon Työmiehen toimitussihteeri 1932–1943, Savon Työmiehen päätoimittaja Kuopiossa 1943–1944, Savon Kansan päätoimittaja Kuopiossa 1944–1949, Savon Kansan toimitussihteeri 1949–1950 Hän oli Kuopion kaupunginvaltuustossa ja sen varapuheenjohtaja. Lampinen tuomittiin 1923 vankilaan poliittisista syistä. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Kuopion kaupunginvaltuutetut Luokka:Vaasan läänin pohjoinen vaalipiiri Luokka:Suomalaiset päätoimittajat Luokka:Vuonna 1894 syntyneet Luokka:Vuonna 1950 kuolleet
Heikki Mäkinen

Heikki Jalmari Mäkinen (12. kesäkuuta 1888 Tyrväntö – 11. joulukuuta 1960 Turku) oli suomalainen poliitikko ja maalarimestari. Hän oli Suomen sosialistisesta työväenpuolueesta valittu kansanedustaja Turun läänin eteläisestä vaalipiiristä vuosina 1922–1923. Kansakoulun käytyään Mäkinen työskenteli maalarina eri puolilla Suomea ja oli maalausliikkeen harjoittaja Turussa. Hän oli Sosialistisen työväenpuolueen piirisihteeri. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Varsinais-Suomen vaalipiiri Luokka:Suomalaiset maalarimestarit ja koristemaalarit Luokka:Vuonna 1888 syntyneet Luokka:Vuonna 1960 kuolleet
August Rytkönen

August Rytkönen (24. joulukuuta 1886 Iisalmen mlk. – 18. joulukuuta 1960 Oulu) oli suomalainen poliitikko, ammatiltaan kirvesmies. Hän oli Suomen Sosialistisesta Työväenpuolueesta valittu kansanedustaja Oulun läänin eteläisestä vaalipiiristä vuosina 1922–1923. Rytkönen oli lapsesta alkaen ansiotyössä, ensin sahatyömies ja kirvesmies Oulussa, ja hän oli piirisihteeri Oulussa. Hänet vangittiin poliittisista syistä 1923. Rytkönen osallistui kunnallispolitiikkaan Oulun kaupunginvaltuustossa. ==Lähteet== * Luokka:Kansanedustajat Luokka:Suomen sosialistisen työväenpuolueen poliitikot Luokka:Oulun kaupunginvaltuutetut Luokka:Oulun läänin eteläinen vaalipiiri Luokka:Vuonna 1886 syntyneet Luokka:Vuonna 1960 kuolleet
Rosa Sillanpää

Rosa Amanda Sillanpää (v. 1906–1907 Valoranta, synt. Wiik, 18\. kesäkuuta 1888 Hauho – 6. lokakuuta 1929 Helsinki) oli suomalainen poliitikko, joka toimi sosialistisen työväenpuolueen kansanedustajana vuosina 1922–1923. Sillanpään eduskuntakausi päättyi syksyllä 1923, jolloin viranomaiset lakkauttivat puolueen, ja hän sai lähes kahden vuoden vankeustuomion poliittisesta toiminnastaan. == Poliittinen ura == Hauholla syntynyt Sillanpää työskenteli Helsingissä muun muassa kirjapainossa ja ravintolakassana. Hän liittyi työväenliikkeeseen vuoden 1905 suurlakon jälkeen, ja kuului seuraavan vuosikymmenen alussa Pasilan työväenyhdistyksen naisosaston johtokuntaan. Myöhemmin Sillanpää keskittyi perheeseensä ja palasi työväenliikkeeseen vasta sisällissodan jälkeen, jolloin hän oli keväällä 1920 perustamassa sosialistista työväenpuoluetta. Joulukuussa 1920 Sillanpää valittiin eronneen Olga Leinosen tilalle Sosialidemokraattisen Naisliiton liittotoimikuntaan, ja näin Fiina Pietikäisen, Mimmi Kanervon, Elin Fagerholmin ja Sillanpään muodostama oppositio onnistui valtaamaan liiton kommunisteille. Tammikuussa 1922 hänet valittiin puoluetoimintojen uudelleenjärjestelyn yhteydessä perustettuun SSTP:n naissihteeristöön. Sillanpää työskenteli myös Työläisnaisen ja Työläis- ja Talonpoikaisnaisten lehden toimittajana. Lisäksi hän oli Helsingin kaupunginvaltuuston jäsen. Sillanpää valittiin eduskuntaan vuonna 1922. Kansanedustajantyö päättyi elokuussa 1923, kun hänet määrättiin pidätettäväksi niin sanotun suuren kommunistijutun yhteydessä. Kesäkuussa 1924 Sillanpää sai Turun hovioikeudelta 1 vuoden ja 9 kuukauden vankeustuomion, jonka hän suoritti Hämeenlinnan naisvankilassa. Itä ja Länsi -lehdessä Sillanpää kertoi vankilaan lähtiessään vielä omanneensa joitakin ”jätteitä porvarillisen maailman ihanteista”, mutta näki vankeusajan karaisseen luokkataistelijan ominaisuuksiaan. Hän piti myös vankilassa suorittamaansa itseopiskelua hyödyllisenä. Sillanpää vapautui vuonna 1926, jonka jälkeen hän työskenteli Suomen Rakennustyöväen Liiton toimitsijana kuolemaansa saakka. Sillanpää kuoli pitkäaikaisen sairauden jälkeen lokakuussa 1929. Hänet on haudattu Malmin hautausmaalle. == Yksityiselämä == Rosa Sillanpään ensimmäinen puoliso oli Kauhajoelta kotoisin ollut veturimies John Konstantin Sillanpää (s. 1879), jonka kanssa hän avioitui 1907. Pariskunnalla oli neljä lasta. Sisällissodan aikana John Konstantin Helsingin punakaartiin, ja sai kahden vuoden tuomion valtiopetoksesta. Suuren kommunistijutun yhteydessä hän sai vankeutta lähes 7 vuotta. Hieman ennen kuolemaansa vuonna 1929 Rosa Sillanpää avioitui porilaisen kansanedustajan Nestori Arosen kanssa. Pariskunnalla oli yksi lapsi. ==Lähteet== == Aiheesta muualla == Luokka:Kansanedustajat Luokka:Suomen sosialistisen työväenpuolueen poliitikot Luokka:Helsingin kaupunginvaltuutetut Luokka:Hämeen vaalipiiri Luokka:Suomalaiset toimittajat Luokka:Vuonna 1888 syntyneet Luokka:Vuonna 1929 kuolleet
Juho Vesterlund

Johannes (Juho) Jeremias Vesterlund (myös ”Jussi”, 17. joulukuuta 1888 Ahlainen – 23. joulukuuta 1940 Ahlainen) oli suomalainen pienviljelijä ja poliitikko, joka toimi sosialistisen työväenpuolueen kansanedustajana vuosina 1922–1923. Hänen eduskuntatyönsä päättyi kesken, kun viranomaiset lakkauttivat puolueen syksyllä 1923. == Elämä ja poliittinen ura == Ahlaisten Alakylässä syntyneen Vesterlundin vanhemmat olivat torppari Herman Oskar Vesterlund (1861–1918) ja Hilda Aleksandra Mikontytär (s. 1861). Sekatyömiehenä työskennellyt Vesterlund oli mukana Alakylän työväenyhdistyksen toiminnassa jo 1910-luvun alussa, ja vuonna 1913 hänet valittiin sosialidemokraattiseen piirineuvostoon. Ennen sisällissotaa Vesterlund työskenteli Porissa Osuusliike Kansan palveluksessa toimien muun muassa moottorialus Sampon kuljettajana. Hän oli myös sosialidemokraattisen piiritoimikunnan kiertävänä puhujana. Sodan aikana Vesterlund toimi kansliatehtävissä Porin punakaartiin palkanmaksutoimistossa ja lisäksi hänen väitettiin kuuluneen Ahlaisten punakaartin perustajiin. Huhtikuun alussa Vesterlund perääntyi Porin seudun punaisten mukana kohti Itä-Suomea, jossa hän jäi toukokuun alussa saksalaisten vangiksi Hollolan Vesalassa. Vesterlund siirrettiin Hämeenlinnan vankileirille, ja heinäkuussa 1918 hän sai 10 vuoden tuomion valtiopetoksesta. Myös Vesterlundin isä ja 15-vuotias veli kuuluivat punakaartiin. Veli Herman Leander (s. 1903) kuoli pakomatkalla Okeroisissa ja isä Herman Oskar myöhemmin Hennalan vankileirillä. Vapauduttuaan yleisen armahduksen myötä Vesterlund toimi pienviljelijänä Ahlaisissa ja lähti kommunistisen SSTP:n toimintaan. Eduskuntaan hänet valittiin vuonna 1922. Vesterlundin kansanedustajakausi päättyi kesken, kun hänet määrättiin pidätettäväksi elokuussa 1923 niin sanotun suuren kommunistijutun yhteydessä. Vesterlund pakoili viranomaisia koko syksyn, ja lopulta kesäkuussa 1924 Turun hovioikeus luopui häntä vastaan nostetusta syytteestä. Myöhemmin 1920-luvulla Vesterlund jatkoi politiikassa SSTP:n seuraajaksi perustetun STPV:n riveissä. Vuonna 1928 Vesterlund valittiin Ahlaisten kunnanvaltuustoon ja 1929 hän oli ehdolla eduskuntavaaleissa. == Perhe == Vesterlundin puoliso oli Alma Aleksandra Huhtaniemi. Pariskunnalla oli neljä lasta. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Ahlaisten kunnanvaltuutetut Luokka:Turun läänin pohjoinen vaalipiiri Luokka:Suomen sisällissodan punaiset Luokka:Vuonna 1888 syntyneet Luokka:Vuonna 1940 kuolleet
Biophilia (albumi)

Biophilia on islantilaislaulaja Björkin seitsemäs studioalbumi. Se julkaistiin 5. lokakuuta 2011. Björk on kertonut albumin olevan "musiikin, luonnon ja teknologian välisen suhteen meditointia", ja albumilla käytetäänkin erityisesti kyseistä projektia varten suunniteltuja soittimia. Esimakua albumin musiikista on tullut alun perin iPadin Solar System -ohjelmalle sävelletyn "Solar Eclipse" -nimellä kulkevan kappaleen mukana, joka koostuu melko klassisesta filharmonisesta orkesterityylisestä musiikista. Singlestä "Crystalline" on myös tehty musiikkivideo. Jokaisesta kappaleesta tullaan julkaisemaan myös erityinen Apple iPad ja iPod -sovellus. Albumi nousi Suomen virallisen listan sijalle 15. == Live-esiintymiset == Björk ensiesitti albuminsa kappaleita Manchester International Festival -festivaaleilla Englannissa, jossa hän esiintyi kaikkiaan seitsemänä päivänä aikavälillä 27. kesäkuuta. – 16. heinäkuuta. Björk esitti uusien kappaleidensa lisäksi myös lauluja aiemmilta albumeiltaan. == Kappaleet == == Singlet == # "Crystalline" (2011) # "Cosmogony" (2011) # "Virus" (2011) # "Moon" (2011) == Arvostelut == * Metacritic: 79/100Metacritic: Reviews for Biophilia by Björk * AllMusic: AllMusic review * Entertainment Weekly: A–Entertainment Weekly: Album review * Rolling Stone: Rolling Stone review * Rumba: Rumba: Levyarvio * Soundi: Soundi: Levyarvio == Lähteet == Luokka:Vuoden 2011 albumit Luokka:Björkin albumit
Jazid I

Jazid I oli islamilaisen perimätiedon mukaan Umaijadien dynastian Damaskoksen kalifaatin kalifi vuosina 680–682 isänsä Muawija I:n jälkeen. Häntä koskevat tiedot löytyvät vain islamilaisesta perimätiedosta 800-luvulta alkaen. Perimätieto kertoo, että Jazid joutui taistelemaan Ali ibn Abi Talibin poikaa Husainia vastaan, jonka voitti Karbalan taistelussa. Pian tämän jälkeen kapinallinen Abdallah ibn al-Zubayr otti haltuunsa Mekan ja Medinan, jotka Jazid valtasi takaisin lyhyen piirityksen jälkeen takaisin vuonna 680.Petersen, s. 216 Vuonna 682 Jazid kuoli ja muutama kuukausi tämän jälkeen myös hänen poikansa ja seuraajansa Muawija II kuoli, jolloin kalifin arvo siirtyi Muawija I:n serkulle Merwanille.Petersen, s. 217 == Historiatieteen näkökulma == Taulukko 1: Hallituskausien vertailu: islamilaisen perimätieto vs. arkeologinen aineisto (kolikot)Popp, 2008, s. 67–68 Hallitsija Perimätieto Arkeologia Muawija I 661–680 661–678 Jazid I 680–682 – Muawija II 683–684 – Marwan ibn al-Hakam 684–685 – Abd al-Malik 685–705 680–705 "vastakalifi" al- Zubayr 683–692 673–680 Muawijan pojista tai serkusta nimeltä Merwan ei ole säilynyt arkeologisia todisteita, joten heitä on pidetty myös uskonnollisen kirjallisuuden luomina keksittyinä hahmoina.Popp, 2013, s. 59 Muawijan (661–680) jälkeen vasta kalifi Abd al-Malik ibn Marwan (680 tai 685–705) on jättänyt historiaan jälkensä, joten välivuodet olisivat voineet olla myös sisällissodan aikaa (interregnum) ilman hallitsijaa. Muslimikirjoittajat ovat korostaneet Jazidin rappeutunutta luonnetta ("Hänen rajut juopottelukautensa ja moraalinen rappionsa olivat hyvin tiedossa).Haeri, 1996, s. 101 Tarinassa, jossa Muawijaa seuraa hänen moraalisesti kelvoton poikansa, joka pian kuolee samoin kuin toinenkin poika, on nähty uskonnollisen kirjallisuuden langettama taivaallinen kosto kalifille, joka oli hylännyt Muhammedin. Analogia löytyy Vanhasta Testamentista, joka tuntee kuningas Daavidin kelvottoman pojan Absalomin.Popp, 2008, s. 69 == Katso myös == * Abdallah ibn al-Zubayr == Lähteet == * * ===Viitteet=== ==Kirjallisuutta== * Luokka:Umaijadi-dynastian kalifit Luokka:Vuonna 683 kuolleet
Ihmiskuntaa ja maapalloa uhkaavat riskit

Ihmiskuntaa ja maapalloa uhkaavat riskit ovat tulevaisuudentutkimuksessa niin sanottuja eksistentiaalisia uhkia, jotka voivat uhata ihmiskuntaa kokonaisuutena, aiheuttaa vakavia seurauksia sivilisaation tulevaisuudelle tai jopa lopettaa elämän maapallolla. == Uhkia == * Antibioottiresistenssi * Asteroidi * Gammapurkaus * Ilmastonmuutos * Joukkosukupuutto * Jääkausi * Lama * Liikakansoitus * Lumipallomaa * Megatsunami * Nälänhätä * Otsonikato * Pandemia * Supertulivuori * Teknologinen singulariteetti, ryöstäytynyt tekoäly * Termohaliinikierron sammuminen * Ydinsota * Ympäristökatastrofi * Öljyhuippu == Future of Humanity Instituten arvioita uhista == Oxfordin yliopiston Future of Humanity Instituten työryhmä arvioi ihmislajin mahdollisen sukupuuton syitä seuraavasti:How are humans going to become extinct?, BBC News, 24 April 2013. * Pandemiasta ja luonnononnettomuuksista laji säilyisi. Ihminen on selvinnyt vuosituhansien ajan sairauksista, nälänhädistä, maanjäristyksistä ja ympäristönmuutoksista. * Asteroidien ja supertulivuorien aiheuttama sukupuuttoriski on yhä äärimmäisen pieni. Ydinsodasta selviäisi tarpeeksi moni. * Vakavin uhka ovat uudenlaiset uhat kuten synteettinen biologia, nanoteknologia ja tekoäly. Teknologian kehittyminen tekee vaikeammaksi hallita seurauksia. * Instituutin johtajan Nick Boströmin mukaan teknologian kehittymistä on vaikea hallita. Sen tuloksena voi olla katastrofi tai sitten ihmisen muuntuminen, paljon pidemmälle viety oman biologian kontrolli. == Katso myös == * Maailmankaikkeuden lopullinen kohtalo * Maailmanloppu * Uhka * Yhteiskunnallinen romahdus == Lähteet == == Kirjallisuutta == * * * * * * * == Aiheesta muualla == * Esko Valtaojan esitelmä: Kuviteltuja ja todellisia maailmanloppuja. Kirkkonummen Komeetta ry. * 8 terrifying ways the world could actually end Dave Mosher, Business Insider Nordic. Luokka:Luettelot yhteiskunnasta Luokka:Tulevaisuudentutkimus Luokka:Eskatologia
TonleSap Airlines

TonleSap Airlines on kambodžalainen alueellinen lentoyhtiö, joka on perustettu vuonna 2011. Yhtiön kotipaikka sijaitsee maan pääkaupunki Phnom Penhissä. TonleSap Airlines operoi lentoja yhden koneen laivastolla Siĕm Réabin kansainväliseltä lentoasemalta Kiinaan ja Taiwanin saarelle. == Historia == Yhtiö perustettiin vuonna 2011 ja sen ensimmäinen reittilento lennettiin 21. tammikuuta 2011. == Kohteet == TonleSap Airlines lentää neljään kohteeseen Phnom Penhistä. * Kambodža **Phnom Penh (Siĕm Réabin kansainvälinen lentoasema) Solmukohta * Kiina **Kunming (Kunming Wujiaban kansainvälinen lentoasema) * Taiwan **Kaohsiung (Kaohsiungin kansainvälinen lentoasema) **Taipei (Taoyuanin kansainvälinen lentoasema) == Laivasto == TonleSap Airlinesin laivasto 21.5.2011 Konetyyppi Laivastossa Matkustajia Boeing 737-33A 1 144 Boeing 757-200 1 206 MD-83 (Lean Far Eastern Air Transport) 1 - Toukokuussa 2011 yhtiön laivaston keski- ikä oli 19,8 vuotta. == Aiheesta muualla == *TonleSap Airlinesin viralliset kotisivut == Lähteet == Luokka:Kambodžalaiset lentoyhtiöt Luokka:Phnom Penh
Muawia II

Muawia II (Muawija II) oli islamilaisen perimätiedon mukaan Umaijadien dynastian kalifi Damaskoksessa vuosina 680–682 isänsä Jazid I:n jälkeen muutaman kuukauden ajan vuonna 682.Petersen, s. 217 Kalifiksi tullessaan Muawia oli 17–20-vuotias, ja hänen isänsä oli tehnyt hänestä perijän jo elinaikanaan. Perimystä ei kuitenkaan tunnustettu kaikkialla.Nagendra, s. 506 Hänen kuoltuaan kalifin arvo siirtyi Muawija I:n serkulle Merwanille, ja maa joutui jälleen sisällissotaan, jonka toisella puolella oli jo aiemmin kapinoinut Abdallah ibn al-Zubayr ja toisella Merwan I. == Historiatieteen näkökulma == Hallituskausien vertailu: islamilaisen perimätieto vs. arkeologinen aineisto (kolikot)Popp, 2008, s. 67–68 Hallitsija Perimätieto Arkeologia Muawija I 661–680 661–678 Jazid I 680–682 – Muawija II 683–684 – Marwan ibn al-Hakam 684–685 – Abd al-Malik 685–705 680–705 "vastakalifi" al- Zubayr 683–692 673–680 Muawijan pojista tai serkusta nimeltä Merwan ei ole säilynyt arkeologisia todisteita, joten heitä pidetään myös keksittyinä hahmoina. Muawijan (661–680) jälkeen vasta kalifi Abd al-Malik ibn Marwan (680 tai 685–705) on jättänyt historiaan jälkensä, joten välivuodet ovat voineet olla sisällissodan aikaa (interregnum) ilman hallitsijaa. Tarinassa, jossa Muawijaa seuraa hänen moraalisesti kelvoton poikansa Jazid, joka pian kuolee samoin kuin toinenkin poika Muawia hallittuaan vain pari kuukautta, voidaan nähdä uskonnollisen kirjallisuuden langettama taivaallinen kosto kalifille, joka oli hylännyt Muhammedin. ==Lähteet== * * * ===Viitteet=== Luokka:Umaijadi-dynastian kalifit Luokka:Vuonna 684 kuolleet
Merwan I

Merwan I eli Marwan ibn al-Hakam oli islamilaisen perimätiedon mukaan umaijadien dynastian kalifi Damaskoksessa vuosina 682–685 serkkunsa Muawia II:n jälkeen.Petersen, s. 217Nagendra, s. 506Haeri, 1995, s. 102 Hän joutui kuitenkin heti taistelemaan kapinallista Abdallah ibn al-Zubayria vastaan. Vuonna 683 hän onnistui valtaamaan Egyptin kapinallisilta. Merwan oli ottanut vaimokseen Jazid I:n lesken Fasitan, joka tukahdutti nukkuvan kalifin kuoliaaksi pieluksella vuonna 685, ja hallitsijaksi nousi kalifin poika Abd al-Malik ibn Marwan (685–705). == Historiatieteen näkökulmia == Taulukko 1: Hallituskausien vertailu: islamilaisen perimätieto vs. arkeologinen aineisto (kolikot)Popp, 2008, s. 67–68 Hallitsija Perimätieto Arkeologia Muawija I 661–680 661–678 Jazid I 680–682 – Muawija II 683–684 – Marwan ibn al-Hakam 684–685 – Abd al-Malik 685–705 680–705 "vastakalifi" al-Zubayr 683–692 673–680 Merwania koskevat arkeologiset lähteet, kuten kolikkolöydöt puuttuvat. Volker Popp arvelee, että hallitsijaa ei ole koskaan ollut olemassa, vaan hahmo on syntynyt käännösvirheestä, jossa historiallisen kalifin nimessä "Abd al-Malik ibn Marwan" sen persialainen loppuosa "MRW 'n" on luettu arabialaisittain isännimeksi "Mervin poika". Se kuitenkin tarkoittaa "Mervistä kotoisin" .Popp, 2013, s. 122 Merv oli suurkaupunki koillisessa Iranissa Khorasanin maakunnassa, ja kaupungin rauniot sijaitsevat nykyisessä Turkmenistanissa. Poppin mukaan al-Malikin nimi viittaa siihen, että hän oli kotoisin Mervistä eikä Medinasta, kuten islamilainen perimätieto kertoo.Popp, 2013 Islamilainen perimätieto ja arkeologinen aineisto poikkeavat toisistaan 600-luvun hallitsijaluetteloissa. == Katso myös == * Abdallah ibn al-Zubayr == Lähteet == * * * * * ===Viitteet=== Luokka:Umaijadi-dynastian kalifit Luokka:600-luvulla syntyneet Luokka:Vuonna 685 kuolleet
Ikälisä

Ikälisä on tietyllä alalla työskennelleen tai palveluksessa ollun ajan mukaan maksettava palkan suuruutta nostava korvaus. Ikälisä on Suomessa merkittävä osa mm. valtion, kirkon ja kunnan palkkausjärjestelmissä (virkasuhteet).Tiainen 1983, s. 436 Nykyisin julkisella sektorilla ikälisän on korvannut työkokemuslisä.Palkkarakenne muuttui ==Katso myös== *Ikä *Sopimusoikeus *Työehtosopimus *Virkaehtosopimus ==Lähteet== Tiainen, Jorma O. (toim). 1983. Tietojätti A-Ö Gummeruksen yksiosainen tietosanakirja. Jyväskylä: Gummerus. ISBN 951-20-2429-2 ===Viitteet=== Luokka:Palkka Luokka:Taloustieteen käsitteet
Walid I

Walid I oli Umaijadien dynastian Damaskoksen kalifaatin kalifi 705–714 isänsä Abd al-Malik ibn Marwanin jälkeen. Kenraali ibn Kasim valloitti Pohjois- Intiaa, mikä toi arabit kosketuksiin intialaisen maailman kanssa.Petersen, s. 219. Damaskoksessa kalifi osittain purki Johannes Kastajan kirkon ja muutti rakennuksen moskeijaksi, joka tunnetaan nykyään Umaijadi-moskeijana.Petersen, s. 220. Vuonna 715 kalifiksi nousi Walidin veli Suleiman (714–717). Kun Walid oli noudattanut isänsä alulle panemaa politiikkaa, oli selvää, että Suleiman tulisi toimimaan aivan toisin. Vallanperimys oli kuitenkin sovittu jo edellisen kalifin aikana.Shaban, s. 124–125. ==Lähteet== * * ===Viitteet=== Luokka:Umaijadi-dynastian kalifit Luokka:600-luvulla syntyneet Luokka:Vuonna 715 kuolleet
Ikävähennys

Ikävähennys eli ikäpoisto on omaisuuden hankinta-arvon vuotuinen alentaminen eli vähennys, joka perustuu omaisuuden käyttöikään. Ikävähennyksiä käytetään esimerkiksi vakuutustoiminnassa omaisuuden vakuutuskorvausten määrittämisessä. Tämä tarkoittaa sitä, ettei vakuutuskorvausta makseta omaisuuden jälleenhankintahinnan perusteella vaan omaisuuden vahinkohetken arvon mukaisesti huomioiden arvonmäärittämisessä ikävähennykset. Toinen ikävähennyksen käyttökohde on verotus, jossa verotettavan omaisuuden arvo voidaan määrittää huomioiden omaisuuden ikä ja sen mukaiset ikävähennykset. ==Katso myös== *Ikä *Käyttöarvo Luokka:Taloustieteen käsitteet Luokka:Verotus Luokka:Vakuutukset
Käyttöarvo

Käyttöarvo on hyötyesineen arvo käyttäjälle sinänsä tarpeiden tyydyttämiseksi, ei sen arvo myytäessä.Tiainen 1983: 633. ==Lähteet== *Tiainen, Jorma O. (toim). 1983. Tietojätti A-Ö: Gummeruksen yksiosainen tietosanakirja. Jyväskylä: Gummerus. ISBN 951-20-2429-2 ===Viitteet=== Luokka:Taloustieteen käsitteet
Suleiman (Umaijadit)

Suleiman oli Umaijadien dynastian Damaskoksen kalifaatin kalifi vuosina 714–717 veljensä Walid I:n jälkeen. Hän oli Abd al-Malik ibn Marwanin pojista heikkolahjaisin.Petersen, s. 219. Hän hylkäsi Hajjajin politiikan, ja ulkoisissa suhteissa kalifi oli hidas ja epäluuloinen.Shaban, s. 128. Hän nimitti lyhyen hallituskautensa tärkeimmän neuvonantajan, serkkunsa Omar ibn Abd al-Azizin, kruununperijäksi (717–720) sivuuttaen näin veljensä.Shaban, s. 129. Suleiman siirsi Umaijadien pääkaupungin perustamaansa Ramlaan Palestiinassa.Johns 2003 ==Lähteet== * * * ===Viitteet=== Luokka:Umaijadi- dynastian kalifit Luokka:Vuonna 717 kuolleet Luokka:600-luvulla syntyneet
Omar ibn Abd al-Aziz

Omar ibn Abd al-Aziz eli Omar II oli umaijadien dynastian Damaskoksen kalifaatin kalifi 717–720 serkkunsa Suleimanin jälkeen.Petersen, s. 219. Hän oli toiminut edeltäjänsä tärkeimpänä neuvonantajanaShaban, s. 129. ja päätteli, että laajan valtakunnan koossa pitäminen ei onnistu pelkillä sotavoimilla. Hän pyrki itse elämään vaatimattoman uskovaisen elämää ja saamaan uskonnosta valtakuntaa yhdistävän voiman.Shaban, s. 132. Samalla hän sitoi melko itsenäiseksi päässeitä valtakunnan reuna-alueita tiukasti keskushallinnon alaisuuteen. Tarkoitusta varten hän erotti useita kuvernöörejä ja nimitti tilalle itselleen lojaaleja miehiä.Shaban, s. 133. Hallitsijana mikään ei ollut liian vähäpätöistä kalifin kiinnostukselle: esimerkiksi Egyptissä hän määräsi puita istutettavaksi Niilin rantapenkalle.Shaban, s. 134. Omar lopetti edeltäjänsä aloittaman Konstantinopolin piirityksen vuonna 718 menetettyään sitä ennen suunnattomasti miehiä ja laivoja.Petersen, s. 220. Omaria seurasi kalifina hänen serkkunsa Jazid II (720–724), kalifi Abd al- Malik ibn Marwanin kolmas poika. == Lähteet == * * === Viitteet === Luokka:Umaijadi-dynastian kalifit Luokka:600-luvulla syntyneet Luokka:Vuonna 720 kuolleet
Helmikuun 7. päivän muistotorni

Helmikuun 7. päivän muistotorni (; pinyin: Èrqī Jìniàntă) on torni Zhengzhoun kaupungissa Kiinassa. Sen huipulla on kello. Torni on 7. helmikuuta 1923 tapahtuneen lakon muistomerkki. Siinä on 14 kerrosta ja se on 63 metriä korkea. Luokka:Tornit Luokka:Kiinan rakennukset ja rakennelmat Luokka:Henan
In the Line of Duty 4

In the Line of Duty 4 (, Wong ga si je ji IV: Jik gik jing yan) on vuonna 1989 ensi-iltansa saanut hongkongilainen rikoselokuva. Se on samalla neljäs osa In the Line of Duty elokuvasarjassa. Elokuvan on ohjannut Yuen Woo-ping ja käsikirjoittanut Anthony Wong yhdessä Cheung Chi-Singin ja Kim Yipin kanssa. Pääosissa näyttelivät Cynthia Khan ja Donnie Yen. ==Juoni== Etsivät Yeung ja Donnie yrittävät saada kiinni huumeita myyvän rikollisjärjestön. Kesken tutkimusten satamalla työskentelevä laiton maahanmuuttaja Luk sekaantuu sotkuun mukaan, kun hän on todistamassa tiedustelupalvelun agentin kuolemaa. Luk lavastetaan syylliseksi, mutta hän onnistuu pakenemaan poliisiasemalta ystävänsä luokse. Pian hänen peräänsä säntäävät palkkamurhaajat, joiden tehtävänä on saada selville Lukilla olleen kameran filmirullan sijainti. He tappavat Lukin ystävän ja Luk pakenee takaisin Hongkongiin. Yeung ja Donnie käsketään luovuttamaan Luk kapteeni Michael Wongin avustuksella takaisin Yhdysvaltoihin. Yeung uskoo Lukin olevan syytön, kun taas hänen parinsa Donnie epäilee Lukin syyttömyyttä. Kaksikon erimielisyyksistä huolimatta he saavat selville huumekartellin olevan kytköksissä CIA:n agenteihin, jotka yrittävät peitellä jälkiään Lukin kustannuksella. == Rooleissa == ==Lähteet== Luokka:Hongkongilaiset rikoselokuvat Luokka:Vuoden 1989 elokuvat Luokka:Yuen Woo-pingin ohjaamat elokuvat
Jazid II

Jazid II oli umaijadien dynastian Damaskoksen kalifaatin kalifi 720–724 serkkunsa Omar ibn Abd al-Azizin jälkeen.Petersen, s. 221 Jazid ibn Mallab nosti 721 kapinan Irakissa, mutta kalifin veljen Maslaman johtamat joukot kukistivat kapinan ja löivät kapinallisen Akran luona Eufratin varrella. Jazid II:ta seurasi kalifina hänen veljensä Hisham ibn Abd al-Malik (724–), kalifi Abd al-Malik ibn Marwanin kolmas poika. == Lähteet == * * === Viitteet === Luokka:Umaijadi-dynastian kalifit Luokka:Vuonna 724 kuolleet
Charlene Attard

Charlene Attard (s. 31. tammikuuta 1987 Pietà) on maltalainen yleisurheilija, joka kilpailee pikajuoksussa. Hän edustaa seuratasolla Pembroke Athletaa. Attard osallistui sisäratojen MM-kisoissa 2006 60 metrin matkalle, mutta putosi jo ensimmäisellä kierroksella. Hän ei päässyt läpi alkueristä myöskään Osakan MM-kilpailuissa 2007, joissa hän putosi 100 metrillä jäätyään eränsä seitsemänneksi. Attard juoksi Pekingin olympialaisissa 2008 saman matkan ajassa 12,20 sekuntia ja putosi ensimmäisellä kierroksella. == Ennätykset == Lähde: IAAF * 100 m: 11.93 s (2007) * 200 m: 24,52 (2007) * 60 m (sisäradat): 7,77 (2006) == Lähteet == Luokka:Maltalaiset pikajuoksijat Luokka:Vuonna 1987 syntyneet Luokka:Elävät henkilöt
T-44

T-44 on Neuvostoliitossa valmistettu panssarivaunu, jota alun perin valmistettiin toisen maailmansodan lopulla, mutta sitä ei koskaan ehditty käyttää taisteluissa. Sen edeltäjä oli T-34. Alle kaksituhatta T-44-vaunua valmistettiin, mutta silti sen muotoilusta tuli perusta T-54/55-panssarivaunuille, jotka ovat eniten valmistetut panssarivaunut maailmassa. == Lähteet == == Aiheesta muualla == Luokka:Neuvostoliiton toisen maailmansodan panssarivaunut Luokka:Neuvostoliittolaiset keskiraskaat panssarivaunut
Hisham ibn Abd al-Malik

thumb|Dinaari Hishamin hallintokaudelta. Hisham ibn Abd al-Malik oli umaijadien dynastian Damaskoksen kalifaatin kalifi 724–743 veljensä Jazid II:n jälkeen. Hän oli yksi islamin parhaita hallitsijoita.Petersen, s. 221. Hisham syntyi Damaskoksessa vuonna 691 kalifi Abd al-Malik ibn Marwanin ja Aisha Bint Hishamin poikana. Hänen hallintokautensa oli umaijadien dynastian viimeinen loiston kausi, ja hän yritti pitää tasapainoa kilpailevien quay- ja kalbheimojen kesken. Hän myös suhtautui suvaitsevaisesti kristittyihin ja juutalaisiin.Nicolle, s. 23 Eräiden näkemysten mukaan Hisham ei vielä ollut muslimi, vaan umaijadivaltakunnan uskontona olisi ollut kristillissävytteinen muhammadismi.Popp 2010, s. 81–83 Hishamia seurasi kalifina hänen veljenpoikansa Walid II (743-44).Petersen, s. 223 ==Lähteet== * * * ===Viitteet=== Luokka:Umaijadi-dynastian kalifit Luokka:Vuonna 743 kuolleet
Cynthia Khan

Cynthia Khan (s. 13. joulukuuta 1968, Chiayin piirikunta, Taiwan) on taiwanilainen näyttelijä, joka tunnetaan In the Line of Duty elokuvasarjan osista 3, 4 ja 5.Cynthia Khan Lai Ching Hong Kong Cinemagic Viitattu 21.5.2011 ==Lähteet== Luokka:Taiwanilaiset näyttelijät Luokka:Vuonna 1968 syntyneet Luokka:Elävät henkilöt
Jäger

Jäger, Jaeger tai Jæger on muun muassa seuraavien henkilöiden sukunimi: * Anders Jæger (s. 1989), norjalainen kartanlukija * Bernd Jäger (s. 1951), itäsaksalainen voimistelija ja olympiavoittaja * Frank Jæger (1926–1977), tanskalainen kirjailija * Hans Jæger (1854–1910), norjalainen kirjailija ja filosofi * Irma Salo Jæger (s. 1928), suomalais-norjalainen taidemaalari ja kuvanveistäjä * Karl Jäger (1888–1959), sveitsiläissyntyinen natsijohtaja toisen maailmansodan aikana * Kurt Jäger (1898–1965), saksalais-suomalainen elokuvaaja, elokuvatuottaja ja elokuvatekniikan kehittäjä * Lorenz Jaeger (1892–1975), saksalainen katolinen arkkipiispa ja kardinaali * Martin Jäger (s. 1987), sveitsiläinen maastohiihtäjä * Sam Jaeger (s. 1977), yhdysvaltalainen näyttelijä ja käsikirjoittaja * Werner Jaeger (1888–1961), saksalainen antiikin tutkija. Jaeger-nimisiä yrityksiä ja tuotemerkkejä: * Jaeger-LeCoultre, sveitsiläinen luksuskellovalmistaja * Jaeger, ajoneuvojen mittaristojen tuotemerkki, kellovalmistaja Jaeger-LeCoultren perustama.
Jager

Jager tai de Jager on muun muassa seuraavien henkilöiden sukunimi: * Cornelis de Jager (1921–2021), alankomaalainen tähtitieteilijä * Evan Jager (s. 1989), yhdysvaltalainen kestävyysjuoksija * Nikkie de Jager, NikkieTutorials (s. 1994), alankomaalainen meikkitaiteilija ja kauneudenhoitaja.
Martimojoki

Martimojoki on noin 27 kilometriä pitkä Iijoen sivuhaara, joka lähtee Oulun Joloksesta ja laskee Iijokeen Turtisen kylässä Yli-Iin taajamasta vajaa kymmenen kilometriä linnuntietä lounaaseen. Joki laskee pääosin pohjoisluoteeseen. Joen pitkä kaakkoinen sivujoki Pikku-Martimo alkaa Martimonlammesta läheltä Pudasjärven rajaa ja yhtyy Martimojokeen Sauna- Martimossa. Somerovaaran suunnasta koillisesta siihen laskee hieman alempana Röytänoja, ja laskupaikasta runsaan kilometrin päässä joki laajenee ensin Kortelammeksi ja sitten Martimolammeksi. Nelisen kilometriä jokisuulta siihen laskee vielä idästä Poika-Martimo-niminen sivuhaara. Joki alittaa seututien 849. Joessa on paljon koskipaikkoja, mutta hyvin vähän asutusta aivan jokisuuta lukuun ottamatta. Luokka:Suomen joet Luokka:Iijoen alaosan alue Luokka:Haukiputaan luonto Luokka:Yli-Ii
Walid II

Walid II oli umaijadien dynastian Damaskoksen kalifaatin kalifi 743–744 setänsä Hisham ibn Abd al-Malikin jälkeen. Walid I:n poika Jazid julisti kuitenkin itsensä kalifiksiPetersen, s. 221 ja nosti kapinan kalifin ollessa poissa Damaskoksesta. Walid II sulkeutui linnaan Palmyrassa suhteellisen pienen joukon kanssa. Koska hänen varansa alkoivat huveta, taistelumoraalin ylläpito oli vaikeaa.Hawting, s. 93 Walidin linna vallattiin, hänen päänsä hakattiin irti ja lähetettiin hänen seuraajalleen ja serkulleen Jazid III:lle.Hawting, s. 94 == Lähteet == * * === Viitteet === Luokka:Umaijadi- dynastian kalifit Luokka:Vuonna 744 kuolleet